Nafarroako Parlamentuko Mahaiak, 2021eko urriaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Iñaki Iriarte López jaunak aurkezturiko galdera, Mendillorriko BHIn nahiz Berako Toki Ona institutuan antolatutako “Herri Eskolak” izenekoei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urriaren 18an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide eta Navarra Suma (NA+) talde parlamentarioari atxikitako Iñaki Iriarte López jaunak, Legebiltzarraren Erregelamenduan ezarritakoaren babesean, honako galdera hau aurkezten du, Hezkuntzako kontseilariak idatziz erantzun diezaion:

Ikama erakundeak sare sozialetan iragarri zuen urriaren 12an “herri eskolak” antolatuko zituela Mendillorriko BHIn nahiz Berako Toki Ona institutuan. Departamentuak horren berri izan al du? Horretarako baimenik eman al du? Baimenik eman ez badu, neurririk hartuko al du?

Iruñean, 2021eko urriaren 13an

Foru parlamentaria: Iñaki Iriarte López